“กลุ่มสายการบิน”เข้าไฮซีซั่น ลุ้นราคาหุ้นแรลลี่ยาว ชู AAV เด่นสุด
“กลุ่มสายการบิน”เข้าไฮซีซั่น ลุ้นราคาหุ้นแรลลี่ยาว ชู AAV เด่นสุด
3 พ.ย. 2560

บล.บัวหลวง ระบุในบทวิเคราะห์วันนี้(3พ.ย.) ว่า กลุ่มขนส่ง(การบิน) ตัวเลขนักท่องเที่ยวต่างชาติเติบโต 6.4% เทียบช่วงเดียวกันของปีก่อน และ 8% เทียบไตรมาสก่อนหน้า ในไตรมาส 3/60 เติบโตได้แข็งแกร่งกว่าในช่วงครึ่งแรกปี 60 ที่เติบโตไป 4.4% เทียบช่วงเดียวกันของปีก่อน
สำหรับตัวเลขผู้โดยสารจาก AOT ก็มีการเติบโตเช่นเดียวกัน โดยเติบโต 8.4% เทียบช่วงเดียวกันของปีก่อน และ 4.1% เทียบไตรมาสก่อนหน้า ทั้ง International visitor และ domestic traffic ตัวเลขผู้โดยสารสายการบินทั้งสามแห่ง (AAV, BA และ THAI) คาดเติบโต 8.6% เทียบช่วงเดียวกันของปีก่อน และ 3.1% เทียบไตรมาสก่อนหน้า
แม้ว่าตัวเลขผู้โดยสารจะเติบโตแต่คาดกลุ่มสายการบินจะรายงานกำไรอ่อนตัวลง เทียบช่วงเดียวกันของปีก่อน จาก 1) ราคาตั๋วลดลง และ 2) ราคาน้ำมันเครื่องบินปรับตัวสูงขึ้น แต่คาดกำไรจะฟื้นตัวได้ เทียบไตรมาสก่อนหน้า โดยรวมประเมิน AAV จะเป็นบริษัทเดียวที่สามารถรายงานกำไรได้ในไตรมาส 3/60 (อีก 2 บริษัทเป็นขาดทุนหลัก) มองว่ากลุ่มสายการบินกำลังเข้าสู่ช่วง High season ไปจนถึงไตรมาส 1/61 คาดราคาหุ้นจะมีการแรลลี่ขึ้น โดยชอบ AAV ที่สุดในกลุ่ม   